มอบไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เชิญไปจัดพิธีสวดมนต์ข้ามปียังวัดทั่วประเทศ
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีมอบไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก แก่วัฒนธรรมจังหวัดทั่วประเทศ เพื่อประกอบกิจกรรมสวดมนต์ข้ามปี เสริมสิริมงคลทั่วไทย ส่งท้ายปีเก่าวิถีใหม่ 2565 โดยมีเจ้าหน้าที่สำนักงานวัฒนธรรมจังหวัด 77 จังหวัดทั่วประเทศ ร่วมพิธีถวายสักการะเชิญไฟพระฤกษ์ประทานหน้าพระรูปสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เพื่ออัญเชิญไปถวายแด่เจ้าคณะจังหวัดต่างๆ นำไปมอบแก่เจ้าอาวาสวัดที่จัดพิธีสวดมนต์ข้ามปีทั่วประเทศ เพื่อเตรียมความพร้อมในการประกอบพิธีระหว่างวันที่ 31 ธันวาคม 2564  ถึง 1 มกราคม 2565 สำหรับการจัดกิจกรรมปีนี้ มีได้ประสานกับวัดและจังหวัดต่างๆ จัดกิจกรรมภายใต้มาตรการโควิด-19 อย่างเคร่งครัด กำหนดจัดสวดมนต์ในพื้นที่โล่งแจ้ง งดเว้นจัดกิจกรรมในพื้นที่ที่แออัด หรือที่ที่มีเครื่องปรับอากาศ ตรวจคัดกรองผู้เข้าร่วมกิจกรรมขอความร่วมมือให้ฉีดวัคซีนอย่างน้อย 2 เข็ม หรือตรวจ ATK ก่อนเข้างานร่วมย้ำ ให้ทุกคนสวมใส่กากอนามัยตลอดเวลา มีกิจกรรมหลักคือ พิธีถวายพระพรชัยมงคล  แสดงธรรม พิธีเจริญพุทธมนต์และสวดบทชัยมงคลคาถา วัดทั่วประเทศลั่นฆ้องชัยและพิธีทำบุญตักบาตรพระสงฆ์ นอกจากนี้ ยังการถ่ายทอดสดพิธีผ่านออนไลน์บนเว็บไซต์ของกรมการศาสนา รวมทั้งยังร่วมกับองค์กรต่างๆ จัดพิธีตามหลักศาสนบัญญัติของแต่ละศาสนา ทั้งนี้เพื่อสร้างขวัญกำลังแก่ประชาชนรับเทศกาลปีใหม่